एकनाथ शिंदे

एकनाथ शिन्दे
(जन्म ९ फरवरी १९६४ ) एक भारतीय राजनीतिज्ञ हैं जो वर्तमान में महाराष्ट्र के 20वें मुख्यमन्त्री और शिवसेना प्रमुख के रूप में कार्यरत हैं  । वह पहले महाराष्ट्र सरकार में शहरी विकास और लोक निर्माण (सार्वजनिक उपक्रम) के कैबिनेट मन्त्री थे । वे ठाणे , महाराष्ट्र के कोपरी-पाचपाखाडी विधानसभा निर्वाचन क्षेत्र से विधान सभा के सदस्य हैं । वे महाराष्ट्र विधान सभा में लगातार ४ बार निर्वाचित हुए २००४, २००९, २०१४ और २०१९ में ।

जीवनी
एकनाथ शिन्दे का जन्म 9 फरवरी 1964 को  क्षत्रिय कुणबी-मराठा परिवार में हुआ था। मध्य प्रदेश में कुणबी को कुर्मी कहा जाता है , सतारा उनका गृह जिला है। पढ़ाई के लिए शिन्दे ठाणे आए। 11वीं तक की पढ़ाई यहीं की। इसके बाद वागले एस्टेट इलाके में रहकर ऑटो रिक्शा चलाने लगे। इसी दौरान उनकी मुलाकात शिवसेना नेता आनन्द दिघे से हुई। महज 18 साल की उम्र में उनका राजनीतिक जीवन शुरू हुआ और शिन्दे एक आम शिवसेना कार्यकर्ता के रूप में काम करने लगे,करीब डेढ़ दशक तक शिवसेना कार्यकर्ता के रूप में काम करने के बाद 1997 में शिन्दे ने चुनावी राजनीति में कदम रखा। 1997 के ठाणे नगर निगम चुनाव में आनन्द दिघे ने शिंदे को पार्षद का टिकट दिया। शिन्दे अपने पहले ही चुनाव में जीतने में सफल रहे।  2001 में नगर निगम सदन में विपक्ष के नेता बने। इसके बाद दोबारा साल 2002 में दूसरी बार निगम पार्षद बने।
शिन्दे का कद साल 2001 के बाद बढ़ना शुरू हुआ। जब उनके राजनीतिक गुरु आनन्द दिघे का निधन हो गया। इसके बाद ठाणे की राजनीति में शिन्दे की पकड़ मजबूत होने लगी। 2005 में नारायण राणे के पार्टी छोड़ने के बाद शिन्दे का कद शिवसेना में बढ़ता ही चला गया।
जब राज ठाकरे ने पार्टी छोड़ी तो शिन्दे ठाकरे परिवार के करीब आ गए। 2004 के विधानसभा चुनाव में शिवसेना ने शिन्दे को ठाणे विधानसभा सीट से टिकट दिया। यहां भी शिन्दे को जीत मिली। उन्होंने कांग्रेस के मनोज शिन्दे को 37 हजार से अधिक वोट से मात दी। इसके बाद 2009, 2014 और 2019 में शिन्दे ठाणे जिले की कोपरी पछपाखडी सीट से जीतकर विधानसभा पहुंचे। देवेन्द्र फडणवीस सराकर में शिन्दे राज्य के लोक निर्माण मन्त्री रहे।
2019 के विधानसभा चुनाव के बाद शिंदे मुख्यमन्त्री पद की रेस में सबसे आगे थे। चुनाव के बाद विधायक दल की बैठक में खुद आदित्य ठाकरे ने शिन्दे के नाम का प्रस्ताव रखा और वह शिवसेना विधायक दल के नेता चुने गए। इसके बाद तो उनके समर्थकों ने तो ठाणे में भावी मुख्यमन्त्री एकनाथ शिन्दे के पोस्टर तक लगा दिए थे। 
हालांकि, कांग्रेस और एनसीपी के दबाव में उद्धव ठाकरे का नाम आगे आया। इसके बाद शिन्दे बैकफुट पर आ गए। उद्धव सरकार में शिन्दे राज्य के शहरी विकास मन्त्री होने के साथ ठाणे जिले के प्रभारी मन्त्री भी हैं। कहा जाता है कि शिन्दे कांग्रेस और एनसीपी के साथ गठबन्धन से खुश नहीं थे। इसके बाद उनके और उद्धव ठाकरे के बीच दूरियां बढ़ने लगीं।

 राजनितिक करियर 
एकनाथ शिन्दे 1997 में ठाणे महानगर पालिका से पार्षद चुने गए और 2001 में नगर निगम सदन में विपक्ष के नेता बने | इसके बाद दोबारा साल 2002 में दूसरी बार निगम पार्षद बने. इसके अलावा तीन साल तक पॉवरफुल स्टैंडिंग कमेटी के सदस्य रहे | हालांकि, दूसरी बार पार्षद चुने जाने के दो साल बाद ही विधायक बन गए, लेकिन शिवसेना में सियासी बुलन्दी साल 2000 के बाद छुआ |  एकनाथ शिन्दे ठाणे की कोपरी-पंचपखाड़ी सीट से साल 2004 में पहली बार विधायक निर्वाचित हुए थे. शिवसेना के टिकट पर 2004 में पहली बार विधानसभा पहुंचे  शिन्दे इसके बाद 2009, 2014 और 2019 में भी विधानसभा सदस्य निर्वाचित हुए आज एकनाथ शिन्दे के पास ठाणे जिले में बंगला है |

2019 में चुने गए थे विधायक दल के नेता | शिवसेना विधायक दल की बैठक में आदित्य ठाकरे ने ही एकनाथ शिन्दे के नाम का प्रस्ताव रखा और उन्हें विधायक दल का नेता चुन लिया गया |

पदोन्नति
 1997:ठाणे नगर निगम के लिए पहली बार पार्षद चुने गए।
 2001:ठाणे नगर निगम में सदन के नेता के पद पर निर्वाचित हुए।
 2002:दूसरी बार ठाणे नगर निगम के लिए चुने गए।
 2004: पहली बार महाराष्ट्र विधान सभा के लिए चुने गए।
 2005 : शिवसेना के ठाणे जिला प्रमुख नियुक्त। पार्टी में इतने प्रतिष्ठित पद पर नियुक्त होने वाले पहले विधायक।

 2009  : दूसरी बार महाराष्ट्र विधान सभा के लिए चुने गए
 2014  : तीसरी बार महाराष्ट्र विधानसभा के लिए चुने गए
 अक्टूबर 2014 - दिसम्बर 2014: विपक्ष के नेता महाराष्ट्र विधान सभा
 2014 - 2019: महाराष्ट्र राज्य सरकार में पीडब्ल्यूडी (पीयू) के कैबिनेट मन्त्री
 2014 - 2019: ठाणे जिले के संरक्षक मन्त्री
 2018 : शिवसेना पार्टी के नेता नियुक्त हुए।
 2019: महाराष्ट्र राज्य सरकार में लोक स्वास्थ्य और परिवार कल्याण मन्त्री ( मराठी : सार्वजनिक आरोग्य आणि कुटुम्ब कल्याण )
 2019  : लगातार चौथी बार महाराष्ट्र विधानसभा के लिए चुने गए
 28 नवम्बर 2019: महाराष्ट्र के मुख्यमन्त्री उद्धव ठाकरे की अध्यक्षता में महा-विकास-अघाड़ी के तहत कैबिनेट मंत्री के रूप में शपथ ली।
 2019: शहरी विकास और लोक निर्माण मन्त्री (सार्वजनिक उपक्रम) नियुक्त
 2019: गृह मन्त्री (कार्यवाहक) नियुक्त (28 नवंबर 2019 - 30 दिसंबर 2019)
 2020: ठाणे जिले के संरक्षक मन्त्री नियुक्त हुए।

 2022: 30 जून महाराष्ट्र के 20 वें मुख्यमन्त्री के रूप में शपथ ली

2022 का महाराष्ट्र राजनीतिक संकट 
शिन्दे महाविकास अघाड़ी को तोड़ने और भारतीय जनता पार्टी के साथ गठबन्धन को फिर से स्थापित करने के पक्ष में थे उन्होंने वैचारिक मतभेदों और कांग्रेस पार्टी और भारतीय राष्ट्रवादी कांग्रेस द्वारा अनुचित व्यवहार के कारण उद्धव ठाकरे से महा विकास अघाड़ी गठबन्धन को तोड़ने का अनुरोध किया । उनके साथी शिवसेना सदस्यों ने कहा कि उद्धव ठाकरे ने उनकी शिकायतों की अनदेखी की ।उन्होंने अपने अनुरोध का समर्थन करने के लिए अपनी पार्टी से 2/3 सदस्यों को इकट्ठा किया।यह संकट 21 जून 2022 को शुरू हुआ जब शिन्दे और कई अन्य विधायकमहा विकास अघाड़ी (एमवीए) गठबन्धन भाजपा शासित गुजरात में सूरत में चला गया , जिससे गठबन्धन को अराजकता में फेंक दिया गया। शिन्दे के विद्रोह के परिणामस्वरूप, उद्धव ठाकरे ने महाराष्ट्र के मुख्यमन्त्री पद से इस्तीफा दे दिया और कहा कि वह महाराष्ट्र विधान परिषद से भी इस्तीफा दे देंगे ।शिन्दे ने सफलतापूर्वक भाजपा-शिवसेना गठबन्धन को फिर से स्थापित किया और 20वें मुख्यमन्त्री के रूप में शपथ ली, जिसमें भारतीय जनता पार्टी के देवेन्द्र फडणवीस उपमुख्यमन्त्री बने ।

सन्दर्भ

श्रेणी:जीवित लोग
श्रेणी:1964 में जन्मे लोग
श्रेणी:महाराष्ट्र के गृहमंत्री